ཕྱི་དྲོར་དུ་ཏྲི་སུའི་གཞུང་ཆོག་མུན་སེལ་སྒྲོན་མའི་བྱང་ཆོག་ལྟར་འཕོ་བའི་སྤར་ཆོག་གནང་ཞིང་བྱང་ངུ་བཞུས་ཏེ་ཚེ་ལས་འདས་པའི་གཤིན་པོ་ཕོ་མོ་རྣམས་ཐར་པ་བདེ་ཆེན་གྱི་ས་རུ་འགོད་པའི་ཐུགས་སྨོན་སྐྱབས་འཇུག་རྒྱ་ཆེར་གནང་།དེ་རྗེས་སེར་སྐྱ་འདུས་མང་རྣམས་ལ་མ་གཅིག་ཡེ་ཤེས་དབལ་མོའི་གར་འཆམ་གཟིགས་འབུལ་ཞུས་པ་དང་།བཀྲ་ཤིས་སྨོན་ལམ་གྱིས་མཐར་བརྒྱན་ཞིང་འགན་ཁུར་བས་ཐུགས་རྗེ་ཆེ་ཞུའི་གསུང་བཤད་དང་བཅས་ཏེ།སྒྲིབ་སྦྱོང་མུན་སེལ་སྒྲོན་མའི་སྨན་གྱི་སྒྲུབ་པ་ཆེན་མོ་འདི་ཉིད་ཁ་དགེ་བཀྲ་ཤིས་ཀྱི་ངང་ནས་མཇུག་ཡོངས་སུ་ལེགས་པར་གྲུབ།